Pon Pon Pon. Pon Pon Pon – yapon qoʻshiqchisi Kyari Pamyu Pamyuning qoʻshigʻi. „Moshi Moshi Harajuku“ nomli mini-albomining asosiy singli oʻlaroq taqdim etilgan, keyinchalik, „Pamyu Pamyu Revolution“ albomiga ham kiritilgan. Qoʻshiq matnini Yasutaka Nakata yozgan. Kawaii va Decora madaniyatlarini aks ettirgan qoʻshiq 2011-yil 20-iyul kuni omma eʼtiboriga taqdim etilgan va tez orada xitga aylangan. Qoʻshiq iTunes platformasiga joylashtirilgach, yuklab olishlar soni boʻyicha Finlandiyada 1-oʻrinni, Belgiyada esa 4-oʻrinni egallagan. 2012-yil holatga koʻra, qoʻshiq 1 million martadan koʻproq yuklab olingan. 2024-yilgi maʼlumotlarga koʻra esa YouTube platformasida 200 milliondan koʻproq tomosha qilingan.